Prezident ipakchilik korxonasi faoliyatini koʻzdan kechirdi

18.10.2019
Prezident Shavkat Mirziyoyev Termiz shahridagi «Surxon ipagi» mas’uliyati cheklangan jamiyati faoliyati bilan tanishdi.
Bu yerda xomashyo yetishtirishdan tayyor mahsulot ishlab chiqarishgacha boʻlgan jarayon toʻliq texnologik zanjir asosida tashkil etilgan. Jumladan, ipak qurti boqish, mato va tayyor mahsulotlar ishlab chiqarish, gilam toʻqish yoʻlga qoʻyilgan. Klaster usulida mahsulot yetishtirish uchun Surxondaryo viloyatidagi bir nechta tumanlar biriktirib berilgan.
Korxona faoliyati ikki smenali boʻlib, 300 dan ortiq doimiy, 250 dan ziyod mavsumiy ish oʻrinlari yaratilgan.
Bugungi kunda korxona mahsulotlari Osiyo va Yevropa davlatlariga sotilmoqda. 2017-yilda qariyb 2 million 140 ming dollar, 2018-yilda 2 million 873 ming dollardan ziyod miqdorda eksport qilingan.
Turistlarni jalb etish maqsadida «Muzey-fabrika» ham tashkil etilgan. Keluvchilar mahsulot ishlab chiqarish jarayonini toʻliq koʻrishi mumkin. Shourum va ipak matolardan kiyim-kechak ishlab chiqarish boʻlinmasi ishlab turibdi.
Davlatimiz rahbari ushbu muzey va fabrikani koʻzdan kechirdi.
Шу ерда Сурхондарё вилоятида туризм имкониятларидан самарали фойдаланишга оид лойиҳалар тақдимоти ўтказилди.